इस कुत्सित घोषणा पर चढ़ाया गया धर्म का मुलम्मा चकित कर देने वाला है। अपने निहित स्वार्थों के कारण, बुद्धिजीवी वर्ग, अक्सर, राष्ट्रीय नायकों को इस रूप में प्रस्तुत करते हैं मानो उनके आचरण और चरित्र में तनिक सी भी त्रुटि या कमी न हो और उनकी झकों और सनकों को भी आध्यात्मिक ज्ञान बताया जाता है। अगला जन्म और पुनर्जन्म जैसी कल्पनाएं, हिन्दू धर्मग्रंथों द्वारा प्रचारित सबसे भयावह अवधारणाएं और शुद्ध झूठ हैं। परंतु समस्या यह है कि इन अवधारणाओं का सत्यापन या पड़ताल करने का कोई तरीका हमारे पास नहीं है और न ही ये ग्रंथ हमें इसकी इजाज़त देते हैं।